ಸಾವಿರಾರು ಕಾರ್ಮಿಕರಿಗೆ ಪಿಎಪ್ ಹಣ ಬಾಕಿ: ಕಂಪನಿ ವಿರುದ್ದ ಹೋರಾಟದ ಎಚ್ಚರಿಕೆ. ದೊಡ್ಡಬಳ್ಳಾಪುರ: ಪ್ರತಿಷ್ಠಿತ ಗಾರ್ಮೆಂಟ್ಸ್ ಎಂದು ಹೆಸರು ವಾಸಿಯಾಗಿರುವ ಬಾಂಬೆ ರಯನ್ ಪ್ಯಾಶನ್ ಲಿಮಿಟೆಡ್ ಕಂಪನಿಯೊಂದು ಸುಮಾರು 1500 ಜನ ಕಾರ್ಮಿಕರ ಸಂಬಳದಲ್ಲಿ ಪಿಎಪ್ ಹಣವೆಂದು ಕಡಿತ ಮಾಡಲಾಗಿದ್ದು, ಇದುವರೆಗೂ ಪಿಎಪ್ ಹಣ ಕಾರ್ಮಿಕರ ಖಾತೆಗೆ ಹಣ ಸಂದಾಯವಾಗಿಲ್ಲ ಎಂದು ಕಾರ್ಮಿಕರು ಹಾಗು ಸಂಘಟನೆಗಳು ಆಕ್ರೋಶ ವ್ಯಕ್ತಪಡಿಸಿದರು. ಬಾಂಬೆ ರೆಯಾನ್ ಪ್ಯಾಷನ್ ಲಿಮಿಟೆಡ್ ಗಾರ್ಮೆಂಟ್ಸ್ 2018 ರಿಂದ ಕಾರ್ಮಿಕರ ವೇತನದಲ್ಲಿ ಪಿಎಫ್ ಕಾರ್ಮಿಕ ಭವಿಷ್ಯ ನಿಧಿ ಕಡಿತ ಮಾಡಿಮಾಡಿಕೊಂಡಿದ್ದು, ಪಿಎಫ್ ಕಚೇರಿಗೆ ಅದನ್ನು ಸಂದಾಯ ಮಾಡದೆ, ಕಾರ್ಮಿಕರಿಗೆ ವಂಚನೆ ಮಾಡಿದ್ದಾರೆ. ಪರಿಣಾಮ ಕಾರ್ಮಿಕರು ಪಿಎಫ್ ಹಣಕ್ಕೆ ಅಪ್ಲಿಕೇಷನ್ ಹಾಕಿಕೊಳ್ಳುವ ಅವಕಾಶವನ್ನೂ ಕಳೆದುಕೊಂಡಿದ್ದಾರೆ. ಕೋವಿಡ್ ಸಂಕಷ್ಟದ ಸಮಯದಲ್ಲಿ ಕಾರ್ಮಿಕರ ಕುಟುಂಬಗಳು ಒದ್ದಾಡುವ ಪರಿಸ್ಥಿತಿ ಇದೆ. ಈಗಾಗಲೆ 250 ಮಂದಿ ಕಾರ್ಮಿಕರು ನಮ್ಮ ಬಳಿ ಬಂದು ತಮ್ಮ ನೋವನ್ನು ತೋಡಿಕೊಂಡಿದ್ದಾರೆ. ಅಲ್ಲದೆ ವೇತನವೂ ಕೂಡ ನಾಲ್ಕು ತಿಂಗಳಿಗೆ, ಮೂರು ತಿಂಗಳಿಗೆ ನೀಡುತ್ತಿರುವ ಪರಿಣಾಮ ಅವರ ಜೀವನ ಮತ್ತಷ್ಟು ದುಸ್ಥರವಾಗಿದೆ. ಕಾರ್ಮಿಕ ಬೇವರಿನ ಹಣ ತಿನ್ನುತ್ತಿರುವ ಇವರ ಮೇಲೆ ಪ್ರತಿಭಟನೆ ಜೊತೆಗೆ ಕಾನೂನು ಹೋರಾಟವನ್ನು ನಡೆಸುತ್ತೇವೆ. ಸಂಬಂಧಿತ ಸಚಿವಾಲಯ ಮತ್ತು ಸಚಿವರಿಗೆ ಈಗಾಗಲೆ ದೂರು ನೀಡಲು ಸಿದ್ದತೆ ನಡೆಸಿದ್ದೇವೆ.26 ನೇ ತಾರೀಖಿನವರೆಗು ಗಡುವು ನೀಡಿದ್ದು ಪಿಎಪ್ ಹಣವನ್ನು ಕಾರ್ಮಿಕರಿಗೆ ಸಂದಾಯ ಮಾಡದೆ ಹೋದರೆ ಕಾರ್ಮಿಕರ ಕಛೇರಿಯಿಂದ ಕಂಪನಿ ವರಗೆ ಅನಿರ್ಧಿಷ್ಟ ಬಿಕ್ಷಟನಾ ಜಾಥ ನಡೆಸುತ್ತೆವೆ ಎಂದು ಎಚ್ಚರಿಕೆ ನೀಡಿದರು. ಮಂಜುನಾಥ್ ಟಿಎನ್ ಆಲ್ ಇಂಡಿಯನ್ ನ್ಯೂಸ್ ದೊಡ್ಡಬಳ್ಳಾಪುರ Share